Damsklerijennet eo an diri. N'eo ket ken lous hag ar pezh a c'hellfed soñjal. Touzioù ar c'horfoù peg an eil re ouzh ar re all, gwigouradennoù ar gweleoù, garm ar merc'hed, gwirion pe get. Re bell amzer en deus  tremenet e seut lec'hioù evit krediñ c'hoazh o deus ar gisti an disterañ plijadur. Penaos kavout an hini a felle dezhañ, bremañ ? Gwazh a se evit an hini a zo ganti, fall en deus graet e zibab fenoz, marteze e servijo kontell e Vephisto a-benn ar fin. N'eus nemet un doare d'o c'havout, digeriñ a ra an nor gentañ. Ur paotr o pokañ da eil re vuzelloù ur c'hast blev melen dezhi. Ne verzont ket en deus digoret, serriñ a ran an nor hep diwall tamm, ha mont war-du unan all. Digeriñ a ra an nor ; goullo ar gambr.  Stlakañ a ra an nor, dao d'unan all.